Odense Adresse-Contoirs Efterretninger, 1845-01-18
Foruden Pengebidragene har Foreningen modtaget en betydelig Understøttelse derved, at omtrent 800 Bøger ere blevne den forærede. Ogsaa i denne Henseende nyder den aarlige Bidrag. J Særdeleshed maa nævnes, at Hr. Professor Schouw forærer 20 Expl. af Dansk Ugeskrift, eller qvartalsviis indbundne 80 Bind. Af de forærede Skrifter har overhovedet en Mængde været særdeles passende for Almuebibliothekerne; endeel andre, navnlig brugte Skolebøger, ere anvendte til Uddeling. - "Foreningen har - hedder det i Beretningen nu begyndt sit sjette Aar med en Gield paa omtrent 200 Rbd., foruden Udgivten til den danske Stændertidendes Udbredelse, som muligen kan beløbe sig til 100 Rbd. Derimod har den i Kassen omtrent 50 Rbd.; tilgode for Commissionsudlæg 122 Rbd.; en Beholdning af omtrent 200 Bøger, hvorfra hidrører 80 Rbd. af Gjelden; ivente adskillige Læseselskabers Bidrag, hvorfor Bøger ere oversendte, og hvoraf senere ere indkomne 45 Rbd., og 10 Rbd. med Vished. kunne imødesees. Desforuden haves Contingentrestancer af Beløb circa 260 Rbd., hvoraf henved 200 Rbd. antages at ville indkomme. De tegnede aarlige Bidrag, udgjøre circa 630 Rbd. Foreningens Status er i det Hele næsten uforandret som ved forrige Aars Begyndelse. Men Bestyrelsen tillader sig at lægge Foreningens Velyndere paa Hjertet, at dette kun har været muligt ved en Understøttelse een Gang for alle af over 400 Rbd. og Bøger maaskee af samme Værdi. Foreningens Virksomhed vilde blive meget indskrænket, dersom den i det begyndte Aar maatte savne en lignende Deeltagelse i sine Bestræbelser i Almindelighed."J Anledning af at det Kongelige Danske Selskab for Fædrelandets Historie og Sprog den 8 Januar 1745 (da under Navn af "Selskabet til den danske Histories og Sprogets Forbedring") under Forsæde af Stifteren Jakob Langebek holdt sit Stiftelsesmøde i H. Grams Gaard: havde Selskabet den 8 Januar 1845 foranstaltet en overordentlig, af dets samtlige herværende Medlemmer bivaanet Sammenkomst, for at feire dets Stiftelses Hundredaars=Fest. Efterat Selskabets Forstander, Conferentsraad Prof. L. Engelstoft, ved en indledende Tale havde aabnet Mødet, holdt Selskabets Archivarius, Justitsraad, Prof. C. Molbech et Foredrag i Dagens Anledning og til Erindring om Selskabets Stifter, om dets Skjebne, Virksomhed og Udsigter i Fremtiden. Justitsraad Molbeg havde tillige under 8 Januar indgivet en Skrivelse til Selskabet med adskillige Jndstillinger og Forslag, Selskabet og dets fremtidige Virken angaaende, hvilke det eenstemmigen besluttede, at tage i nærmere Overveielse. - Justitsraad C. Thomsen meddeelte den hele Selskabet i høi Grad interesserende Efterretning om Opdagelsen af et hidtil ukjendt, meget vel udført Miniaturportrait af J. Langebek (fra A. 1751) hvilket tillige blev foreviist, tilligemed den originale, af Adger modellerede Medaillon til den ved Suhm og Hielmstierne bekostede Mindepenge over Langebek. - J Medlemmernes paafølgende selskabelige Samqvem udbragtes al fædrelandsk Videnskabeligheds og Lærdoms Beskytters, Hs. Maj. Kongens Skaal, med nogle forudsendte Ord af Selskabets Forstander. Dagen gav derefter nærmest Anledning til at erindre Selskabets Stifter og første Forstander J. Langebek, hvilken Skaal blev indledet ved Selskabets Archivarius; hernæst samtlige af Selskabet fortjente afdøde Medlemmer, hvis Minde gjenkaldtes ved dets Secretair, Prof. og Archiv=Registrator N. M. Petersen; hvorefter Etatsraad, Prof. Kolderup-Rosenvinge, i Selskabets Navn, udbragte en Skaal for dets nuværende Forstander, som denne modtog ved der tillige at indslutte Selskabets øvrige Embedsmænd. Endelig fyldtes Selskabets, med dets Vaaben og dets Sindbillede indslebne Pocal (en eneste overbleven gammel Levning af dets fordums Samlinger) og den tømtes under Ønsker for Selskabets Held, Forhaabninger og Fremgang i den tilkommende Tid, indledede ved en Slutningstale af Forstanderen.